tartuNLP/wikipedia-smugri-20251201 huggingface dataset:
Pankaj Tripathi

Pankaj Tripathi (s. 5. syyskuuta 1976 Belsand, Gopalganj, Bihar, Intia) on intialainen näyttelijä, joka esiintyy pääasiassa hindinkielisissä elokuvissa. Hänen varhaisiin töihinsä kuuluivat pienet roolit elokuvissa "Run" (2004) ja "Omkara" (2006), ja hän on sittemmin työskennellyt yli 60 elokuvassa ja televisio-ohjelmassa.
Tripathin läpimurto tapahtui vuonna 2012 hänen antagonistisessa roolissaan "Gangs of Wasseypur" -elokuvasarjassa. Hän on sittemmin saanut kehuja kriitikoilta useista elokuvista, kuten komedia "Fukrey" (2013), draama "Masaan" (2015), draamakomedia "Nil Battey Sannata" (2016), romanttinen komedia "Bareilly Ki Barfi" (2017), mustan komedian draama "Newton" (2017), komedia "Fukrey Returns" (2017) ja kauhukomedia "Stree" (2018). "Newtonista" Tripathi ansaitsi useita palkintoja ja ehdokkuuksia, mukaan lukien erityismaininta National Film Awards -raadilta.
Yksityiselämä.
Tripathi on ollut naimisissa opettaja Mridula Tripathin kanssa vuodesta 2004. Heillä on yksi tytär.
Nagiso

Nagiso () on maaseutukaupunki Naganon prefektuurissa, Japanissa. Siellä asuu 3 917 asukasta, sen väestötiheys on 18,14 asukasta neliökilometrillä ja pinta-ala 215,9 neliökilometriä. Maaseutukaupungin väestö laskee.
Väestönkehitys.
Lähde:
Ōkuwa

Ōkuwa () on kyläkunta Japanin Naganon prefektuurissa. Se sijaitsee Kison piirikunnassa. Kyläkunnassa asuu 3 439 asukasta, sen pinta-ala on 234,5 neliökilometriä ja väestötiheys 14,67 asukasta neliökilometrillä.
Väestönkehitys.
Lähde:
Marit Paulsen

Marit Eli Paulsen, s. "Bjørnerud", (24. marraskuuta 1939 Oslo, Norja – 25. heinäkuuta 2022) oli norjalaissyntyinen ruotsalainen kirjailija ja europarlamentaarikko. Hän kirjoitti ajankohtaisista aiheista, jollainen on myös hänen esikoisromaaninsa "Sinä, ihminen?" (1972).
Bambuenglanti

Bambuenglanti (englanniksi "Bamboo English") on englantiin perustuva pidginkieli, jota puhuttiin Yhdysvaltain Japanin sotilastukikohtien läheisyydessä toisen maailmansodan päättymisen jälkeen. Japanin lisäksi sitä käytettiin myös Etelä-Koreassa ja Boninsaarilla.
Esimerkkifraaseja bambuenglannista:
Jokohaman pidgin

Jokohaman pidgin oli pääsääntöisesti Jokohaman sataman alueella puhuttu japaniin perustuva pidginkieli. Kieltä puhuttiin 1800-luvulla.
Jokohaman pidginin käyttö oli hyvin rajallista, sillä ulkomaalaisten ja japanilaisten välinen kanssakäyminen rajoittui lähinnä satamassa käytävään kauppaan.
Roberto Pazzi

Roberto Pazzi (18. elokuuta 1946 Ameglia, Italia – 2. joulukuuta 2023 Ferrara, Italia) oli italialainen kirjailija. Hän kirjoitti niin proosaa kuin runojakin ja toimi kirjallisuuslehti "Sinopian" päätoimittajana.
Pazzi kirjoitti historiallisista aiheista, muun muassa suuriruhtinas Georgi Aleksandrovitš Romanovista, josta on melko vähän tietoa. Hän yhdistelee siinä tunnettuja asioita fiktioon. Romaanissa "Keisaria etsimässä" päähenkilö on keisari Nikolai II.
Orja (kirja)

Orja on Isaac B.Singerin romaani, joka julkaistiin alkukielellään vuonna 1962. Fiktiivinen tarina sijoittuu todelliseen ympäristöön: 1600-luvun Puolaan, H’melnytskyin kansannousun jälkeiseen aikaan. Kirjan päähenkilö on juutalaissyntyinen Jaakob. Kansannousun aikaan kasakat joukkomurhasivat juutalaisia. Tarina alkaa siten, että päähenkilö Jaakob elää orjuudessa. Kirjassa seurataan Jaakobin elämänvaiheita ja rakkautta eriuskoiseen Wandaan.
Teos julkaistiin suomennettuna vuonna 1965.
Agnis Čavars

Agnis Čavars (s. 31. heinäkuuta 1986 Ķekava) on latvialainen koripalloilija. Hän voitti kesällä 2021 Tokion olympialaisissa kultaa 3x3-koripallossa. Hän oli Tokion olympialaisten avajaisissa Latvian joukkueen lipunkantaja yhdessä tennispelaaja Jelena Ostapenkon kanssa.
Nauris Miezis

Nauris Miezis (s. 31. maaliskuuta 1991 Ķekava) on latvialainen koripalloilija. Hän voitti kesällä 2021 Tokion olympialaisissa kultaa 3x3-koripallossa.
Miezis ilmoitti joulukuussa 2023 ettei hän tule osallistumaan Pariisin olympialaisiin 2024 mikäli venäläiset ja valkovenäläiset urheilijat ovat kisoissa mukana.
Edgars Krūmiņš

Edgars Krūmiņš (s. 16. lokakuuta 1985 Jelgava) on latvialainen koripalloilija. Hän voitti kesällä 2021 Tokion olympialaisissa kultaa 3x3-koripallossa.
Kārlis Lasmanis

Kārlis Lasmanis (s. 8. huhtikuuta 1994 Ventspils) on latvialainen koripalloilija. Hän voitti kesällä 2021 Tokion olympialaisissa kultaa 3x3-koripallossa.
Japanin korkein oikeus

Japanin korkein oikeus () on Japanin tuomioistuinjärjestelmän korkein oikeusaste. Se sijaitsee Tokion Chiyodassa Hayabusachōn kaupunginosassa. Sillä on ylin valta tulkita Japanin perustuslakia ja muun muassa lakien perustuslaillisuutta.
Japanin korkein oikeus luotiin vuonna 1947 maan perustuslain 81. artiklan nojalla vuonna 1947, jonka mukaan sillä olisi rajaton valta arvioida minkä tahansa säädöksen perustuslaillisuutta. Vuonna 1948 oikeus selvensi tämän tarkoittavan samanlaista laillisuusvalvontaa () kuin mitä Yhdysvaltain korkein oikeus tekee, ja vuonna 1952 se rajoitti tämän vallan asioihin, joissa oli konkreettinen juttu.
Oikeus koostuu päätuomarista ja 14 muusta tuomarista. Nykyinen päätuomari on Naoto Ōtani.
Ōtaki

Ōtaki () on yksi Japanin kyläkunnista. Kunta sijaitsee Naganon prefektuurin Kison piirikunnassa. Kunnassa asuu 716 asukasta, väestötiheys on 2,3 asukasta neliökilometrillä ja pinta-ala 310,8 neliökilometriä.
Väestönkehitys.
Lähde:
Kita-Azumin piirikunta

Kita-Azumin piirikunta () on yksi Japanin piirikunnista Naganon prefektuurissa. Piirikunnassa asuu 30 229 asukasta, väestötiheys on 55,52 asukasta neliökilometrillä ja pinta-ala 544,5 neliökilometriä.
Väestönkehitys.
Lähde:
Erica Sullivan

Erica Sullivan (s. 9. elokuuta 2000) on yhdysvaltalainen uimari, joka kilpailee pitkillä vapaauintimatkoilla niin rata- kuin avovesiuinnissakin.
Sullivan sijoittui Tyynenmeren-mestaruuskilpailuissa 2018 viidenneksi 800 metrin, yhdeksänneksi 1 500 metrin ja 14:nneksi 400 metrin vapaauinnissa. Maailmanmestaruuskilpailuissa 2019 hän sijoittui 25 kilometrin avovesiuinnissa viidenneksi. Vuodelle 2021 siirretyissä Tokion olympialaisissa hän saavutti hopeaa 1 500 metrin vapaauinnissa hänen maannaisensa Katie Ledeckyn oltua 4,07 sekuntia nopeampi. 
Sullivan edustaa Sandpipers of Nevadaa. Hänen valmentajansa on Ronald Aitken.
Sullivanin isä kuoli syöpään vuonna 2017. Hänen äitinsä on kotoisin Japanista.
Ikeda (Nagano)

Ikeda () on maaseutukaupunki Japanin Naganon prefektuurissa. Siellä asuu 9 388 asukasta. Pinta-ala on 40,16 neliökilometriä ja väestötiheys 233,8 asukasta neliökilometrillä. Ikeda sijaitsee lähes 200 kilometrin päässä Tokiosta.
Väestönkehitys.
Lähde: 
Ilmasto.
Naganossa lämpimin kuukausi on elokuu, jolloin keskilämpötila on 22,8 celsiusastetta. Kylmin kuukausi on tammikuu, jolloin keskilämpötila on -4,3 astetta. Sateisin kuukausi on heinäkuu, jolloin sadanta on 323 millimetriä ja sadepäiviä on keskimäärin 17. Myös kosteus on heinäkuussa korkein: 82%.
Jelena Rybakina

Jelena Andrejevna Rybakina (; s. 17. kesäkuuta 1999 Moskova, Venäjä) on kazakstanilainen tennispelaaja. Hän on korkeimmillaan ollut maailmanrankingin sijalla 3 kesäkuussa 2023. Hän voitti Wimbledonin kaksinpelimestaruuden vuonna 2022. Ennen vuotta 2018 Rybakina edusti synnyinmaataan Venäjää.
Sarah Köhler

Sarah Köhler (s. 20. kesäkuuta 1994) on saksalainen uimari, joka kilpailee pitkillä vapaauintimatkoilla. Hän on olympiamitalisti, maailmanmestari ja Euroopan-mestari.
Köhler voitti vuoden 2017 universiadeissa kultaa 400 metrin vapaauinnissa sekä saavutti hopeaa 800 ja 1 500 metrillä. Saman vuoden joulukuussa hän voitti lyhyen radan EM-kilpailuissa kultaa 800 metrillä ja saavutti hopeaa 400 metrillä. Vuonna 2018 hän saavutti pitkän radan EM-kilpailujen ratakilpailuissa hopeaa 1 500 metrin vapaauinnissa ja pronssia 4 × 200 metrin vapaauintiviestissä sekä avovesiuinnissa hopeaa sekajoukkuekilpailussa. Maailmanmestaruuskilpailuissa 2019 hän voitti kultaa avovesiuinnin sekajoukkuekilpailussa ja saavutti hopeaa radalla 1 500 metrin vapaauinnissa. Kesälle 2021 siirtyneissä Tokion olympialaisissa hän saavutti pronssia 1 500 metrillä.
Köhler edustaa SG Frankfurtia. Hänen valmentajansa on Michael Spikermann.
Köhlerin pitkän radan vapaauintiennätykset ovat 400 metrillä 4.03,96 vuoden 2017 universiadeista, 800 metrillä 8.16,43 vuoden 2019 MM-kilpailuista ja 1 500 metrillä 15.42,91 Tokion olympialaisista. Lyhyellä radalla hänen ennätyksensä samoilta matkoilta ovat 3.59,12 EM-kilpailuista 2017 sekä 8.08.02 ja 15.18,01 marraskuulta 2019.
José María Pemán

José María Pemán (1897 Cádiz, Espanja – 1981 Madrid, Espanja) oli espanjalainen kirjailija. Hän oli oikeustieteen tohtori ja toimi Espanjan akatemian johtajana 1938–1946.
Pemánin proosa on iloista, humoristista ja värikästä. Lyriikassaan hän hyödyntää Andalusian kansanperinnettä. Näytelmien aiheet ovat historiasta.
Kristóf Milák

Kristóf Milák (s. 20. helmikuuta 2000) on unkarilainen uimari, joka on menestynyt perhosuinnissa. Hän on voittanut kaksi olympiakultaa, kolme maailmanmestaruutta ja kahdeksan Euroopan-mestaruutta.
Milák voitti vuosina 2016–2018 kahdeksan nuorten Euroopan-mestaruutta, vuonna 2017 neljä nuorten maailmanmestaruutta ja vuonna 2018 kolme kultaa nuorten olympialaisissa sekä kaikissa niissä myös himmeämpiä mitaleja. Ensimmäisen aikuisten arvokisamitalinsa hän saavutti maailmanmestaruuskilpailuissa 2017 uimalla 100 metrin perhosuinnissa Caeleb Dresselin takana hopealle. Pitkän radan EM-kilpailuissa 2018 Milák voitti kultaa 200 metrin perhosuinnissa ajalla 1.52,79. MM-kilpailuissa 2019 hän voitti 200 metrin perhosuinnissa kultaa maailmanennätysajalla 1.50,73 ja jätti hopeamitalisti Daiya Seton 3,13 sekunnin päähän.
Toukokuussa 2021 uiduissa EM-kilpailuissa Milák voitti kultaa 100 metrin ja 200 metrin perhosuinnissa. Myöhemmin samana vuonna Tokion olympialaisissa hän voitti 200 metrillä kultaa olympiaennätysajalla 1.51,25, millä hän voitti hopeamitalisti Tomoru Hondan 2,48 sekunnilla. Lisäksi hän saavutti hopeaa 100 metrin perhosuinnissa euroopanennätysajalla 49,68, jääden jälkeen Yhdysvaltain Caeleb Dresselistä 0,23 sekuntia. Hän sai samana vuonna lyhyen radan EM-hopeaa 200 metrin perhosuinnissa.
Milák voitti Budapestissa 2022 maailmanmestaruuden 100 metrin perhosuinnissa ajalla 50,14 ja 200 metrin perhosuinnissa maailmanennätysajalla 1.50,34. Saman vuoden Rooman EM-kilpailuissa hän saavutti kultaa 100 metrin perhosuinnissa ajalla 50,33, 200 metrin perhosuinnissa ajalla 1.52,01 ja 4 × 200 metrin vapaauintiviestissä sekä hopeaa 100 metrin vapaauinnissa ja 4 × 100 metrin vapaauintiviestissä.
Vuonna 2024 Milák voitti kultaa 100 ja 200 metrin perhosuinnissa Belgradin pitkän radan EM-kilpailuissa. Pariisin olympialaisissa hän voitti kultaa 100 metrin perhosuinnissa ajalla 49,90 ja saavutti hopeaa 200 metrin perhosuinnissa ajalla 1.51,75.
Milákin pitkän radan perhosuintiennätykset ovat 100 metrillä 49,68 vuonna 2021 käydyistä olympialaisista ja 200 metrillä maailmanennätys 1.50,34 MM-kilpailuista 2022. Lyhyellä radalla hänen ennätyksensä samoilta matkoilta ovat 49,56 ja 1.49,86, molemmat marraskuulta 2022.
Uusi neuvostoihminen

Uusi neuvostoihminen () oli kommunistipuolueen ideologien hahmotelma ihanneihmisestä. Lev Trotski kuvaili vuonna 1924, miten neuvostoihminen "kohottaa itsensä uudelle tasolle ja syntyy uusi korkeampi sosiaalis-biologinen laji, tai jos sallitte, yli-ihminen". Neuvostoihminen oli pyyteetön kollektivisti.
Tomoru Honda

Tomoru Honda (; s. 31. joulukuuta 2001) on japanilainen uimari. Hän saavutti olympiahopeaa 200 metrin perhosuinnissa kesällä 2021 käydyissä Tokion olympialaisissa ajalla 1.53,73. Hän sai samalla matkalla MM-pronsia Budapestissa 2022 ennätyksellään 1.53,61, ja oli lisäksi seitsemäs 400 metrin sekauinnissa. Hän sai 200 metrin perhosuinnissa pronssia myös Fukuokan MM-kilpailuissa 2023 ajalla 1.53,66. Hän voitti 200 metrin perhosuinnin maailmanmestaruuden Dohassa 2024 ajalla 1.53,88.
Honda saavutti nuorten MM-kilpailuissa hopeaa 200 metrin perhosuinnissa 2019 sekä nuorten Tyynenmeren-mestaruuskilpailuissa hopeaa 4 × 100 metrin sekauintiviestissä ja pronssia 200 metrin perhosuinnissa 2018.
Rahmat Abdullah

Rahmat Erwin Abdullah (s. 10. lokakuuta 2000 Makassar, Etelä-Sulawesi) on indonesialainen painonnostaja ja olympiamitalisti.
Abdullah voitti kultaa vuoden 2019 Kaakkois-Aasian kisoissa Filippiineillä 73 kilogramman painoisten luokassa. Hän nosti yhteensä 322 kiloa. Tokion olympialaisissa 2021 Abdullah saavutti pronssia alle 73-kiloisissa yhteistuloksella 342 kiloa.
Federico Burdisso

Federico Burdisso (s. 20. syyskuuta 2001) on italialainen uimari. Hän saavutti EM-kilpailuissa 2018 pronssia 200 metrin perhosuinnissa sekä toukokuussa 2021 uiduissa EM-kilpailuissa hopeaa 200 metrin perhosuinnissa ja pronssia 4 × 100 metrin sekauintiviestissä. Heinäkuussa 2021 hän saavutti Tokion olympialaisissa pronssia 200 metrin perhosuinnissa jättäen unkarilaisen Tamás Kenderesin neljänneksi 0,07 sekunnin erolla. Lisäksi hän oli mukana Italian 4 × 100 metrin sekauintiviestijoukkueessa, joka sai olympiapronssia. Hän voitti saman lajin maailmanmestaruuden Budapestissa 2022. Samana kesänä käydyissä Rooman EM-kilpailuissa hän voitti kultaa 4 × 100 metrin sekauintiviestissä. Dohan MM-kilpailuissa 2024 hän ui alkuerissä Italian 4 × 100 metrin sekauintiviestijoukkueessa, joka loppukilpailussa saavutti toisella kokoonpanolla pronssia.
Percy Backlund

John Percy Backlund, nimimerkki Percival (1931 Ragunda, Ruotsi – 2020) oli ruotsalainen monialainen taiteilija: kirjailija, taidemaalari, kirjankuvittaja, säveltäjä ja muusikko. Varhaistuotannossa on vaikutteita itämaisista uskonnoista. Kirjallinen tuotanto ei ole selkeärajaisesti runoa tai proosaa, vaan yhdistelee niitä. Hän kirjoitti myös esseitä.
Hakuba

Hakuba () on kyläkunta Japanin Naganon prefektuurissa. Kyläkunnassa asuu 8 585 asukasta, sen pinta-ala on 189 neliökilometriä ja väestötiheys on 45,3 asukasta neliökilometriä.
Väestönkehitys.
Lähde: 
Ilmasto.
Hakubassa kuumin kuukausi on elokuu, jolloin keskilämpötila on 19,2 celsiusastetta ja keskimääräinen ylin lämpötila 23,2 astetta. Kylmin kuukausi on tammikuu, silloin keskilämpötila on -7,6 astetta ja matalin -10,3 astetta. Sateisin kuukausi on heinäkuu, jolloin sadanta on 373 millimetriä. Silloin myös ilmankosteus on korkeimmillaan: 87%. Eniten auringonpaistetunteja on toukokuussa: 8,9. Eniten lunta kuntaan tulee tammi- ja helmikuussa. Koko vuonna Hakubaan sataa lunta arviolta 11 metriä.
Matsukawa

Matsukawa () on kyläkunta, joka sijaitsee Naganon prefektuurissa, Japanissa. Se sijaitsee Kita-Azumin piirikunnassa. Siellä asuu 12 539 asukasta, ja väkiluku on laskenut vuodesta 2015 lähes prosentilla. Pinta-ala on 72,79 neliökilometriä ja väestötiheys 172,3 asukasta neliökilometrillä. 
Väestönkehitys.
Lähde: 
Ilmasto.
Lämpimin kuukausi Matsukawassa on elokuu, jolloin keskilämpötila on 22 astetta, ja keskimääräinen ylin lämpötila 26,4 astetta. Kylmin kuukausi on tammikuu, jollon keskilämpötila on -2,5 astetta ja keskimääräinen kylmin lämpötila -6,5 astetta. Sadepäiviä eniten on heinä- ja elokuussa: 14. Sateisin kuukausi kuitenkin on heinäkuu, jolloin sadanta on 245 millimetriä ja ilmankosteus 83%.
Otari

Otari () on kylä, joka sijaitsee Naganon prefektuurin Kita-Azumin piirikunnassa, Japanissa. Siellä asuu 2 645 asukasta, sen pinta-ala on 267,9 neliökilometriä ja väestötiheys 9,873 asukasta neliökilometrillä.
Väestönkehitys.
Lähde: 
Ilmasto.
Kuumin kuukausi Otarissa on elokuu, jolloin keskilämpötila on 20,2 celsuista ja ylin keskimääräinen lämpötila 24,1 celsiusastetta. Kylmin kuukausi on tammikuu, ja silloin keskilämpötila on -5,9 celsiusastetta ja matalin lämpötila -8,5 astetta. Sateisin kuukausi on heinäkuu, jolloin sadanta on 382 millimetriä ja ilmankosteus 87%, joka on sama myös syyskuussa. Sadepäiviä on silloin 18, joka taas on sama kuin tammikuussa.
Kita-Sakun piirikunta

Kita-Sakun piirikunta () on piirikunta Japanin Naganon prefektuurissa. Siihen kuuluu Karuizawa, Miyota ja Tateshina. Siellä asuu 41 377 asukasta, pinta-ala on 281,7 neliökilometriä ja väestötiheys 146,9 asukasta neliökilometrillä.
Väestönkehitys.
Lähde:
Luettelo Pokémoneista (sukupolvi VIII)

Pokémon-tuoteperheen kahdeksas sukupolvi sisältää 96 kuvitteellista eliölajia ja uusia muotoja aiemmissa sukupolvissa esitellyistä lajeista. Kahdeksannen sukupolven ensimmäiset Pokémon-lajit esiteltiin pelisarjan vuonna 2019 ilmestyneissä osissa "Pokémon Sword" ja "Pokémon Shield". Uusia Pokémon-lajeja myös pelien julkaisun jälkeen ladattavissa lisäosissa. Ja muutama muu uusi laji ja uusi muoto aiemmissa sukupolvissa esitellyille lajeille vuonna 2022 pelissä "".
Luettelo.
Galarilaiset muodot.
"Pokémon Swordissa" ja "Pokémon Shieldissä" esiteltiin ”galarilaisia muotoja” joistain aiempien sukupolvien lajeista.
Hisuilaiset muodot.
"issa" tullaan esittelemään ”hisuilaisia muotoja” joistain aiempien sukupolvien lajeista, joita esiintyi vuosisatoja sitten Hisuissa, alueella, joka nykypäivänä tunnetaan Sinnoh-alueena. Toisin kuin alolalaiset ja galarilaiset muodot, jotkin hisuilaiset muodot kehittyvät aiemmilta alueilta tutuista muodoista.
Gigantamax-muodot.
Pokémonit, joilta löytyy Gigantamax-tekijä (), eivät pelkästään kasva Dynamaxin kautta suureen kokoon, vaan muuttuvat toisennäköisiksi.
Pleumeur-Bodou

Pleumeur-Bodou () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla, noin 7 kilometriä Lannionin kaupungista luoteeseen.
Kunnan alueeseen kuuluu 800 asukkaan saari Île-Grande, joka on yhdistetty mantereeseen vuonna 1891 rakennetulla sillalla. Saarella oli merkittävä graniittilouhos, josta saatua kiveä käytettiin erityisesti Pariisin rakennusten ja katujen rakentamiseen. 
Pleumeur-Bodoussa on Euroopan suurin televiestinnälle omistettu kulttuuri- ja vapaa-ajan keskus Cité des télécoms. Keskus on 11 hehtaarin kokoinen, ja sen keskipisteenä on 50 metriä korkea satelliittiantenni Radôme. Antennilla otettiin vastaan ensimmäinen Atlantin yli lähetetty satelliittilähetys Yhdysvalloista Ranskaan 11. heinäkuuta 1962. Antennin toiminta lopetettiin vuonna 1985.
Karuizawa

Karuizawa () on maaseutukaupunki Japanin Naganon prefektuurissa. Siellä asuu 19 197 asukasta, sen pinta-ala on 156 neliökilometriä ja väestötiheys 123 asukasta neliökilometrillä.
Väestönkehitys.
Lähde: 
Ilmasto.
Lämpimin kuukausi Karuizawassa on elokuu, jolloin keskilämpötila on 20,5 celsiusastetta ja keskimääräinen ylin lämpötila 24,5 astetta. Kylmin taas on tammikuu, ja silloin keskilämpötila on –4,4 astetta ja keskimääräinen kylmin lämpötila –7,8 astetta. Korkein sadanta on heinäkuussa, 213 millimetriä. Korkein ilmankosteus kuitenkin on syyskuussa, 84 %. Sadepäiviä on heinä- ja elokuussa 16.
Poppamies (yritys)

Poppamies Oy on vuonna 2008 Tampereella perustettu yritys, joka on erikoistunut tulisiin mausteisiin, kastikkeisiin ja snackseihin. Yhtiön tuotteita myydään noin 2 000 pisteessä Suomessa ja viedään 14 maahan.
Huhtikuussa 2025 Saarioinen kertoi ostaneensa yrityksen.
Miyota

Miyota () on maaseutukaupunki Japanin Naganon prefektuurissa. Siellä asuu 15 563 asukasta, sen pinta-ala on 58,79 neliökilometriä ja väestötiheys 264,7 asukasta neliökilometrillä.
Väestönkehitys.
Lähde: 
Ilmasto.
Miyotan keskilämpötila on 10,1 celsiusastetta. Sen lämpimin kuukausi on elokuu, jolloin keskiarvoltaan korkein lämpötila on 26,4 astetta ja keskilämpötila on 22,2 astetta. Kylmin kuukausi on tammikuu, jolloin keskilämpötila on -2,1 astetta ja alin keskimääräinen lämpötila -5,4 astetta. Sadannaltaan suurin kuukausi on heinäkuu: 213 millimetriä.
Vivikka Richt

Vivikka Richt on suomalainen virkamies, viestintäasiantuntija ja toimittaja. Richt valittiin vuonna 2020 sosiaali- ja terveysministeriön viestintäjohtajaksi. ProCom - Viestinnän ammattilaiset ry palkitsi 6.6.2024 Richtin Vuoden viestintäammattilaisena. 
Richtin työtä sosiaali- ja terveysministeriössä on määrittänyt koronaviruspandemia. Koronaviruksen torjuntaa ja siihen liittyvää viestintää johdettiin STM:stä. Suomalaisia puhuttivat erityisesti maskit, ohjeistukset ja erilaiset toimintaperiaatteet. Richtin vetovastuulla ministeriö on myös viestinyt koronarokotuksista ja rajojen terveysturvallisuudesta sekä ottanut käyttöön maan sisäiset kaikkiin matkapuhelimiin lähetettävät varoitustekstiviestit. 
Ennen siirtymistään sosiaali- ja terveysministeriöön Richt työskenteli viestintäjohtajana mm. Vantaan, Riihimäen ja Keravan kaupungeilla sekä Kansalligalleriassa. Juuri ennen valintaansa STM:n viestinnän johtoon Richt työskenteli Helsingin ja Uudenmaan sote-selvityshenkilön Kari Nenosen neuvonantajatiimissä viestinnän asiantuntijan roolissa. 
Toimittajana Richt työskenteli Yleisradiossa, tehden ohjelmia Ylen eri kanaville pääasiassa radioon vuodesta 1997 vuoteen 2010. Richtin toimittamista ohjelmasarjoista tunnetuimpiin kuuluvat nuorten poliitikkojen keskusteluohjelma Pikkuparlamentti sekä erilaisia mediailmiöitä ympäri Eurooppaa esiin nostanut Julkinen sana.
Vivikka Richt on syntynyt Tampereella ja opiskellut tiedotusoppia Tampereen yliopistossa. 
Hän on myös suorittanut Master of Science -tutkinnon Amsterdamin yliopistossa Alankomaissa. Pääaineenaan Richt opiskeli eurooppalaista viestintää (European Communication).
The Cars (albumi)

The Cars on amerikkalaisen new wave -yhtye The Carsin ensimmäinen studioalbumi, jonka julkaisi Elektra Records -yhtiö 6. kesäkuuta 1978. Albumin on tuottanut Roy Thomas Baker, ja se sisälsi kappaleet "Just What I Needed", "My Best Friend's Girl" ja "Good Times Roll". Yhdysvalloissa albumi saavutti 18. sijan Billboard 200 -listalla, ja Recording Industry Association of America (RIAA) sertifioi sen kuusi kertaa platinalla.
Kappalelista.
Kappaleet on kirjoittanut Ric Ocasek, ellei muuta kirjoittajaa ole mainittu.
Luettelo tunnetuista kurikkalaisista

Tämä on luettelo tunnetuista henkilöistä, jotka ovat kotoisin Kurikasta tai ovat asuneet Kurikassa.
Wilhelm Enckell

Wilhelm Jakob Toussaint Enckell (s. 1990) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta.
Enckellin isä on näyttelijä Robert Enckell.
Luettelo tunnetuista hyvinkääläisistä

Tämä on luettelo tunnetuista henkilöistä, jotka ovat kotoisin Hyvinkäältä tai ovat asuneet Hyvinkäällä.
Pielaveden kirkonkylä

Pielaveden kirkonkylä on Pielaveden kunnan keskustaajama, joka sijaitsee Pohjois-Savon länsiosassa, Pielavesi-järven kaakkoisrannalla.
Savolainen asutus levisi Pielavedelle 1540-luvulla. Pieläveden länsipuoli liittyi Rautalammin, itäpuoli Tavisalmen (Kuopion) pitäjään. Paikkakunta mainitaan vuonna 1557 Tavinsalmen pitäjän Savilahden neljänneksen kylänä ("Pelawesij"). 1560-luvulla seudulla lienee ollut noin 30 taloa. Asutus tihentyi ja kasvoi lopulta Pielaveden länsipuolelta ja itäpuolelta yhteen. Pielaveden kylä sijaitsi aluksi järven länsirannalla, mutta 1800-luvun alkupuolella nimi vakiintui tarkoittamaan itärannan Rannankylää. 
Tätä ennen ensimmäinen kappelikirkko oli rakennettu todennäköisesti 1680-luvulla vesitien äärelle Lammassaloon. Pielaveden toinenkin kirkko nousi Lammassaloon (1797), joka tällöin tunnettiin jo Kirkkosaarena. Väestön kasvaessa voimakkaasti 1700-luvun lopulla ja 1800-luvulla (1740 noin 740 asukasta; 1860 noin 12 300, osin alueliitosten myötä), saaressa sijainnut kirkko jäi monelle hankalan taipaleen päähän. Järven itärannan Rannankylään valmistui vuonna 1878 nykyinen, Ferdinand Öhmanin suunnittelema Pielaveden kirkko. 
Tilastokeskuksen taajama-aluerajauksen mukaan vuoden 2019 lopussa Pielaveden kirkonkylän pinta-ala oli 3,97 neliökilometriä ja väkiluku 1 813. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
Joroisten kirkonkylä

Joroisten kirkonkylä (Häyrilä) on Joroisten kunnan keskustaajama, joka sijaitsee Pohjois-Savon eteläosassa. Viitostie kulkee kirkonkylän itäpuolitse ja Pieksämäki-Huutokoski-Parikkala-rata kirkonkylän eteläpuolitse.
Tilastokeskuksen taajama-aluerajauksen mukaan Joroisten kirkonkylän pinta-ala oli 5,72 neliökilometriä, ja väkiluku oli 1 833 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
I. L. Peretz

Jishaq (Isak) Leib Peretz, Isaac Leib (I. L.) Peretz, (1851 Zamość, Puola – 1915 Varsova, Puola) oli puolanjuutalainen kirjailija ja merkittävä jiddišinkielinen klassikko. Hänen päätuotantonsa koostuu novelleista, joissa aiheena ovat juutalaisten kaupunkien ihmiskohtalot. Ensimmäisissä novelleissaan hän arvostelee usein vanhaa elämänmuotoa. Hän oli ajattelultaan sosialisti eikä ollut uskonnollinen, joskin myöhemmässä vaiheessa hän kiinnostui hasidilaisuudesta. Keskeneräisiksi jääneet muistelmat ilmestyivät 1913–1914.
Peretzin lyriikka on ollut suosittua juutalaisten keskuudessa.
Walker Percy

Walker Percy (1916 Birmingham, Alabama, Yhdysvallat – 1990 Covington, Louisiana, Yhdysvallat) oli yhdysvaltalainen kirjailija. Hän valmistui 1941 lääkäriksi Columbian yliopistosta. Hän ei kuitenkaan harjoittanut lääkärintointa sen jälkeen kun hän sairastui tuberkuloosiin. Hän kiinnostui kristillisestä eksistentialismista, mikä leimasi hänen tuotantoaan, samoin kuin etelävaltiolaisuus ja vuonna 1946 tapahtunut kääntyminen katolisuuteen.
Percy sai esikoisromaanistaan "The Moviegoer" (1961) National Book Award -palkinnon. Teoksessa "Lancelot" hän käsittelee pahuutta.
Sergei Aleksandrovski

Sergei Sergejevitš Aleksandrovski (, 1889 Jelizavetpolin kuvernementin Gerjusy – 17. elokuuta 1945 Moskova) oli neuvostoliittolainen diplomaatti, joka toimi maansa lähettiläänä Suomessa vuosina 1927–1929.
Sergei Aleksandrovski syntyi rikostutkijan perheeseen. Kansallisuudeltaan hän oli venäläinen. Hän liittyi Venäjän sosiaalidemokraattiseen työväenpuolueeseen vuonna 1904, osallistui vallankumoukselliseen toimintaan ja siirtyi 1910-luvun alussa Saksaan, jossa hän opiskeli Mannheimin yliopistossa. Ensimmäisen maailmansodan ajan Aleksandrovski vietti saksalaisten internointileirillä ja spartakistikapinan jälkeen hänet vangittiin uudelleen. Vuonna 1920 Aleksandrovski johti venäläisten sotavankien evakuoimista Saksasta.
Aleksandrovski työskenteli diplomaattina vuodesta 1923. Hän oli Neuvostoliiton ulkoasian kansankomissariaatin Keski-Euroopan osaston päällikkö vuosina 1924–1925 ja Neuvostoliiton täysivaltainen edustaja Liettuassa vuosina 1925–1927, Suomessa vuosina 1927–1929 ja Tšekkoslovakiassa vuosina 1933–1939.
Aleksandrovski osallistui vapaaehtoisena toiseen maailmansotaan ja jäi saksalaisten vangiksi vuonna 1941. Hän pakeni vankileiriltä ja liittyi partisaaneihin vuonna 1943. Aleksandrovski pidätettiin lokakuussa 1943 ja tuomittiin elokuussa 1945 kuolemaan vakoilusta syytettynä. Hänet rehabilitoitiin vuonna 1956.
Ramón Pérez de Ayala

Ramón Pérez de Ayala (1880 Oviedo, Espanja – 1962 Madrid, Espanja) oli espanjalainen kirjailija ja diplomaatti. Hän opiskeli oikeustiedettä Oviedon yliopistossa ja toimi 1932–1936 Espanjan Lontoon-suurlähettiläänä. Hän asettui sisällissodassa Francisco Francon tueksi.
Pérez de Ayalan tyyli on monisanaista ja käsitteellistä eikä helposti ymmärrettävää. Romaanien juoni saattaa olla löyhä, ja keskeistä niissä on erilaisten ongelmien pohdinnat. Hän julkaisi myös runoja.
Aleksei Tšernyh

Aleksei Sergejevitš Tšernyh (, 2. lokakuuta 1892 Selenginsk – 5. helmikuuta 1940 Moskova) oli neuvostoliittolainen diplomaatti, joka toimi maansa lähettiläänä Suomessa vuosina 1921–1925.
Aleksei Tšernyh opiskeli Moskovan yliopiston oikeustieteellisessä tiedekunnassa ja liittyi bolševikkipuolueeseen vuonna 1917. Hän työskenteli diplomaattina vuodesta 1918. Tšernyh oli Neuvosto-Venäjän valtuuskunnan sihteeri Tarton rauhanneuvotteluissa vuonna 1920. Hän toimi Neuvostoliiton täysivaltaisena edustajana Suomessa vuosina 1921–1925, Latviassa vuosina 1925–1926 ja väliaikaisena asiainhoitajana Kiinassa vuosina 1926–1927. Myöhemmin Tšernyh työskenteli tilastohallinnossa, Gosplanissa, maatalousakatemiassa ja radiokomiteassa. Hän oli Neuvostoliiton täysivaltainen edustaja Iranissa vuosina 1935–1939.
Tšernyh pidätettiin toukokuussa 1939 ja tuomittiin helmikuussa 1940 kuolemaan syytettynä vakoilusta. Hänet rehabilitoitiin vuonna 1956.
Vladimir Derevjanski

Vladimir Konstantinovitš Derevjanski (, 1902–1980) oli neuvostoliittolainen diplomaatti, joka toimi maansa Suomen lähettiläänä vuosina 1938–1939.
Elektroditehtaan johtajana työskennellyt Vladimir Derevjanski nimitettiin Neuvostoliiton täysivaltaiseksi edustajaksi Suomeen Eric Assmusin jälkeen tammikuussa 1938. Vuonna 1940 hän toimi maansa täysivaltaisena edustajana Latviassa. Derevjanski oli Neuvostoliiton kommunistisen puolueen ja kansankomissaarien neuvoston valtuutettu Latvian neuvostotasavallassa vuosina 1940–1942 ja Neuvostoliiton ulkoasiain kansankomissariaatin pääsihteerin apulainen vuosina 1942–1943. Hän työskenteli Sojuzelektrod-yhtymän johtajana vuosina 1950–1958.
Ivan Zotov

Ivan Stepanovitš Zotov (, 1903–1963) oli neuvostoliittolainen diplomaatti, joka toimi maansa lähettiläänä Suomessa talvi- ja jatkosodan välillä.
Moskovan vieraiden kielten pedagogisessa instituutissa työskennellyt Zotov komennettiin Neuvostoliiton ulkoasiain kansankomissariaattiin vuonna 1937. Hän toimi maansa täysivaltaisena edustajana Latviassa vuosina 1937–1939. Zotov oli Neuvostoliiton täysivaltainen edustaja Suomessa huhtikuusta 1940 huhtikuuhun 1941 ja johti sen jälkeen ulkoasiain kansankomissariaatin Skandinavian osastoa. Elokuussa 1941 hänet määrättiin Neuvostoliiton ulkomaisten kulttuurisuhteiden seuran VOKS:in palvelukseen. Zotov päätti virkauransa vieraiden kielten instituutin rehtorina.
Łambinowice

Łambinowice on maalaiskunta Nysan piirikunnassa Opolen voivodikunnassa Puolassa. Sen väkiluku oli vuoden 2020 lopussa 7 388. Kunnan hallintokeskus on Łambinowicen kylä.
Łambinowicen kunta jakautuu seuraaviin 12 kylään: Bielice, Budzieszowice, Drogoszów, Jasienica Dolna, Lasocice, Łambinowice, Malerzowice Wielkie, Mańkowice, Piątkowice, Sowin, Szadurczyce sekä Wierzbie. Sen pinta-ala on noin 124 neliökilometriä. Tärkeimmät kunnan aluetta halkovat liikenneyhteydet ovat valtatie 45, voivodikunnan tiet 405, 406 ja 407 sekä Opolesta Nysaan kulkeva rautatielinja 287. Łambinowice rajautuu Korfantówin, Niemodlinin, Nysan, Pakosławicen, Skoroszycen ja Tułowicen kuntiin.
Łambinowicen kunnan itä- ja keskiosat sijaitsevat Niemodlinin tasangolla ja sen länsiosat Nysa Kłodzkan jokilaaksossa. Kunnan pinta-alasta noin 68 prosenttia on maatalousmaata ja noin 17 prosenttia metsää.
Łambinowicen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 8 237. Vuoden 2021 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 15,8 prosenttia, työikäiset 61,9 prosenttia ja eläkeikäiset 22,3 prosenttia. Väestön keski-ikä oli 42,3 vuotta. Kunnan työttömyysaste oli vuoden 2020 lopussa 8,2 prosenttia.
Tateshina

Tateshina () on maaseutukaupunki Japanissa Naganon prefektuurissa. Siellä asuu 6 617 asukasta, sen pinta-ala on 66,87 neliökilometriä ja väestötiheys 98,95 asukasta neliökilometrillä.
Väestönkehitys.
Lähde:
Minami-Sakun piirikunta

Minami-Sakun piirikunta () on yksi Japanin Naganon prefektuurin piirikunnista. Siellä asui 23 915 asukasta vuonna 2020. Vuodesta 2015 väkiluku laski 1,4 prosentilla. Pinta-ala on 767,4 neliökilometriä ja väestötiheys 31,16 asukasta neliökilometrillä.
Väestönkehitys.
Lähde:
Daniela Romo

Daniela Romo (oik. Teresa Presmanes Corona, s. 27. elokuuta 1959 México, Meksiko) on meksikolainen laulaja, televisiojuontaja ja näyttelijä. Daniela Romon albumeja on myyty noin 17 miljoonaa kappaletta ja hänet on palkittu sekä muusikkona että näyttelijänä.
Ura.
Daniela Romo debytoi meksikolaisen kokoonpanon Los Hermanos Zavala taustalaulajana. Hän suuntautui teatteritaiteisiin ja aloitti opinnot Academia Andrésissa, minkä jälkeen hän opiskeli laulua Los Angelesissa Seth Riggsin johdolla. Näyttelijänuransa Romo aloitti puheteatterissa muun muassa teoksissa "El soldadito de plomo", "Pastoral navideño" ja "Ifigenia en Áulide". Televisiossa Romo näytteli ensi kerran 1978, jolloin hänellä oli rooli telenovelassa "Ardiente secreto".
Daniela Romon debyyttialbumi "Daniela Romo" julkaistiin 1983, sen tuotti Danilo Vaona ja levy-yhtiö oli espanjalainen Hispavox. Daniela Romo kutsuttiin Chileen esiintymään Viña del Marin musiikkifestivaaleihin (Festival Internacional de la Canción de Viña del Mar), jossa hän duetoi laulaja-lauluntekijä José Luis Peralesin kanssa. Vuonna 1984 Romo esitti San Remon musiikkifestivaaleilla kappaleen "Yo no te pido la luna", joka on espanjankielinen versio italialaisesta sävellyksestä "Non voglio mica la luna". Romon tulkinta oli menestys, kuten alkuperäisversiokin. Seuraavana vuonna Romo esitti Tokiossa järjestetyillä festivaaleilla meksikolaisen Denisse de Kalafen sävellyksen "Es nuestro amor".
Daniela Romon näyttelijän ura jatkui televisiosarjoissa. Hän näytteli pääosan telenovelassa "El camino secreto" (1986) ja lauloi myös sen tunnuskappaleen "De Mí Enamórate", josta kehkeytyi yksi hänen uransa menestyksistä. 1980-luvun jälkeen Romo piti tauon televisiotöistä, kunnes hän 1995 näytteli pääroolin sarjassa "Si Dios me quita la vida". 2000-luvulla Romo on näyttelyt televisiosarjoissa isoja sivuosia ja pääosia, lisäksi hän on näytellyt teatterituotannoissa.
Kawakami (Nagano)

Kawakami () on kyläkunta Naganon prefektuurissa, Japanissa. Siellä asuu 4 350 asukasta, väestötiheys on 20,75 asukasta neliökilometrillä ja pinta-ala 209,6 neliökilometriä.
Väestönkehitys.
Lähde:
Juan Ferrero

Juan Ferrero (alk. Fidel Ferrero y Colino, 5. huhtikuuta 1918 Puente Almuhey, León – 17. kesäkuuta 1958 Bordeaux) oli espanjalainen kehonrakentaja. Jo lapsena Ranskaan muuttanut Ferrero voitti Mr. Universe -kilpailun Lontoossa 1952.
Elämä ja ura.
Ferrero syntyi Puente Almuheyn kylässä Pohjois-Espanjassa, mistä hän muutti perheensä mukana Ranskan Bourdeaux'hon 1920-luvulla. Hän oli hyvin tummaihoinen, minkä johdosta hän sai lempinimen El Negro, Musta. Teini-ikäisenä Ferrero menestyi useissa urheilulajeissa: hänen aikansa 100 metrin juoksussa oli yksitoista sekuntia. Sittemmin Ferrero kiinnostui voimailusta, hänen ennätyksensä yhden käden maastavedossa oli 190 kilogrammaa.
Ferrero sijoittui kolmanneksi Mr. France -kilpailussa 1943. Ferreron kestävin saavutus on ensimmäisen Mr. Universe -kilpailun voitto Lontoossa 1952. Sen myötä hänestä tuli kuuluisa etenkin Ranskassa, ja hän poseerasi useiden aikakauslehtien kansikuvissa.
Ferrero ja hänen lapsuudenperheensä olivat oppositiossa Francon diktatuuriin, eikä hänen menestystään huomioitu julkisesti Espanjassa.
Juan Ferrero avioitui 1939 espanjalaisen tanssijattaren Magdalena Isabel Martínez Cuadrosin kanssa. Pariskunnalle syntyi poika Rodolfo ja tytär Anita. Ferrero kuoli auto-onnettomuudessa Bordeaux'ssa, onnettomuusautossa oli hänen lisäkseen Rodolfo ja kolme muuta henkilöä. Ferrero oli onnettomuuden ainoa kuolonuhri. Rodolfo menestyi kehonrakentajana 1960-luvulla.
Sondbyträsket

Sondbyträsket on järvi Vessölandetin saarella Porvoon rannikolla itäisellä Uudellamaalla. Sen pinta-ala on 30,9 hehtaaria. Etäisyys Porvoon keskustasta on viisitoista kilometriä eteläkaakkoon.
Maantiede.
Sondbyträsketin pituus kaakosta luoteeseen on noin kilometrin. Saaria on kaksi: runsaan hehtaarin laajuinen Stora Träskesholmen ja sen itäpuolella sijaitseva Lilla Träskesholmen. Sondbyträsketiä reunustaa metsä ja suo, mutta valuma-alueella järven pohjois- ja itäpuolella on myös laajoja viljelysalueita. Järven rannoilla on jonkin verran pientaloja. Soilta virtaa laskuojia Sondbyträsketiin. Järven kaakkoisosasta lähtee noin 150 metriä pitkä laskuoja Kvarnfladaniin, joka on Suomenlahden sisälahti. Noin kilometrin Sondbyträsketistä etelään sijaitsee muutaman hehtaarin laajuinen Orrfladan.
Sondbyträsket (81V038.1.006) kuuluu Välialueeseen (81V038), joka on kolmannen jakovaiheen vesistö Suomenlahden rannikkoalueen päävesistössä (81). Sondbyträsket on Välialueen 81V038 laajin järvi, seuraavaksi laajimmat ovat Storträsket, Kardragsträsket ja Hemviken.
Sondbyträsket on neljänneksi laajin Porvoon 45:stä vähintään hehtaarin laajuisesta järvestä. Viidenneksi laajin on Renstrandsträsket.
Kita-Aiki

Kita-Aiki () on kyläkunta Japanin Naganon prefektuurissa. Siellä asuu 753 asukasta, sen väestötiheys on 13,37 asukasta neliökilometrillä ja pinta-ala 56,32 neliökilometriä.
Väestönkehitys.
Lähde:
Koumi

Koumi () on maaseutukaupunki Japanin Naganon prefektuurissa. Siellä asuu 4 537 asukasta, sen väestötiheys on 38,15 asukasta neliökilometrillä ja pinta-ala 114,2 neliökilometriä.
Väestönkehitys.
Lähde:
Uryū Sotokichi

Uryū Sotokichi (; 1857 – 1937) oli japanilainen amiraali. Hän komensi aluksia esimerkiksi Venäjän–Japanin sodan Chemulpon ja Tsushiman meritaisteluissa.
Elämäkerta.
Uryū Sotokichi syntyi Japanin Ishikawassa vuonna 1857. Vuonna 1872 Uryū liittyi Japanin laivastoakatemiaan ja vuonna 1875 hän matkusti opiskelemaan Yhdysvaltain laivastoakatemialle valmistuen vuonna 1881. Vuonna 1882 Uryū meni naimisiin Nagai Shigekon (sittemmin Uryū Shigeko) kanssa.
Uryū toimi valmistumisensa jälkeen useissa eri tehtävissä Japanin laivastossa. Vuonna 1887 hän sai ylennyksen komentajakapteeniksi ja hänet asetettiin tykkivene "Akagin" komentajaksi. Vuonna 1891 Uryū yleni edelleen kapteeniksi ja vuosina 1892–1896 hän oli Japanin laivastoattasea Ranskassa. Uryūn palatessa Ranskasta kotimaahansa hänestä tehtiin risteilijä "Matsushiman" ja taistelulaiva "Yashiman" komentaja. Vuonna 1900 Uryū ylennettiin kontra-amiraaliksi.
Venäjän–Japanin sota syttyi vuonna 1904. Uryū komensi Japanin yhdistyneen laivaston osastoa, jonka tehtävänä oli tehdä maihinnousu Korean niemimaalla Chemulpossa eli nykyisessä Incheonissa. Seuranneessa Chemulpon taistelussa venäläisten oli lopulta upotettava oma risteilijänsä "Varjag". Koreansalmen taistelussa Uryū komensi Japanin 2. laivaston 4. divisioonaa risteilijä "Naniwalta". Hän jatkoi saman divisioonan komentajana Tsushiman meritaistelussa.
Kesäkuussa 1904 Uryū sai ylennyksen vara-amiraaliksi ja vuonna 1912 edelleen amiraaliksi. Hän jäi laivaston reserviin seuraavana vuonna. Vuonna 1907 Uryū oli saanut paronin aatelisarvon. Uryū kuoli vuonna 1937.
Soinniton glottaalifrikatiivi

Soinniton glottaalifrikatiivi on ääniraossa syntyvä henkäyssoinnillinen äänne, joka tavallisesti luokitellaan frikatiiviksi, vaikka sillä ei juurikaan ole frikatiivien foneettisia ominaisuuksia. Tämän luokittelun peruste on lähinnä lingvistinen: näin selvitään vähemmillä erottavilla piirteillä (Occamin partaveitsi). Kansainvälisessä foneettisessa aakkostossa eli IPA-järjestelmässä soinnillista glottaalifrikatiivia merkitään -symbolilla.
Soinnittomalla glottaalifrikatiivilla ei ole omasta äänneympäristöstään selvästi erottuvia auditiivisia ominaisuuksia. Artikulatorisesti syntyy äänihuuliraon "vuotamisesta" eli epätäydellisestä sulkeumasta, joka tuottaa jonkinasteisen kohisevan fonaation eli soinnillistumisen. Soinnillista glottaalifrikatiivia voi myös luonnehtia kuiskatuksi vokaaliksi, jossa kuiskaukseen sekoittuu äänihuulten värinää.
Lima-ahven

Lima-ahven ("Leiognathus equulus") on lima-ahveniin kuuluva kalalaji. Lajia tavataan indopasifiselta merialueelta ja satunnaisesti makeista vesistä.
Koko ja ulkonäkö.
Lima-ahven voi kasvaa suurimmillaan 25–28 cm pitkäksi ja tyypillinen pituus on 18–20 cm. Laji on ruumiinrakenteeltaan korkea ja litteä. Lima-ahven kykenee työntämään leukojaan eteenpäin syödessään. Kala on väriltään hopeanharmaa ja selässä on heikosti erottuvia tummia pystyjuovia. Lima-ahvenen selkä- ja peräevät ovat pitkät ja peräevä on keltainen. Pyrstöevä on voimakkaasti haarautunut. Lima-ahvenella on vatsassaan valoelin, jossa elää bioluminoivia "Photobacterium leiognathi" -bakteereja.
Levinneisyys ja elintavat.
Lima-ahvenen levinneisyysalue on laaja ja ulottuu Itä-Afrikasta Punaiseltamereltä itään Japaniin ja Samoalle. Lima-ahvenet liikkuvat parvissa lähellä rannikkoa, mangroveissa, murtovesissä ja voivat vaeltaa myös jokiin. Laji syö pieniä kaloja ja selkärangattomia eläimiä kuten äyriäisiä. Kalan kutuaika on touko-elokuussa.
Lima-ahventa kalastetaan pieniä määriä ja myydään tuoreena tai kuivattuna ja suolattuna. Pieniä kaloja hyödynnetään eläinten rehuna.
Minami-Aiki

Minami-Aiki () on kyläkunta Japanin Naganon prefektuurissa. Kunnassa asuu 966 asukasta, sen pinta-ala on 66,05 neliökilometriä ja väestötiheys 14,63 asukasta neliökilometrillä.
Väestönkehitys.
Lähde:
Minami-Maki

Minami-Maki () on kyläkunta Naganon prefektuurissa, Japanissa. Siellä asuu 3 272 asukasta, sen pinta-ala on 133,1 neliökilometriä ja väestötiheys 24,58 asukasta neliökilometrillä.
Väestönkehitys.
Lähde:
Lee Lai-shan

Lee Lai-shan (; s. 5. syyskuuta 1970) on hongkongilainen entinen purjehtija. Hän voitti vuoden 1996 kesäolympialaisissa naisten purjelaudassa (mistral) kultaa tuoden Hongkongille tämän historian ensimmäisen olympiamitalin ikinä.
Uutisraportti (satiiriohjelma)

Uutisraportti on suomalainen poliittinen satiiriohjelma, jota juonsi toimittaja Tuomas Peltomäki. Sitä käsikirjoittivat Peltomäen lisäksi "Helsingin Sanomien" toimittajat Paavo Teittinen, Henry Lehto, Maria Pettersson, Jussi Sippola ja Juha-Pekka Raeste. Ohjelman esittäminen alkoi "Helsingin Sanomien" verkkosivuilla, joilla niitä esitettiin kolmen vuoden ajan. Ensimmäinen jakso lähetettiin 24. lokakuuta 2014 ja toistaiseksi viimeinen 3. heinäkuuta 2017..
"Helsingin Sanomien" verkkopalveluista ohjelma ostettiin vuoden 2015 maaliskuussa televisiokanava Nelosen ohjelmistoon, jossa sitä alettiin esitettää syksyllä 2015. Verkkopalvelua varten tehdyn ohjelman siirtymistä television puolelle pidettiin poikkeuksellisena.
Ohjelman ideana oli kerrata kuluneen viikon pääuutiset satiirisesti. Lyhyiden juttujen lisäksi jaksoissa oli yksi isompi aihe, jota käsiteltiin laajemmin. Ohjelmassa käsiteltiin esimerkiksi suomalaista lobbausta, poliitikkojen väitteitä verotuksesta, TTIP-sopimusta ja Suomen toimia Euroopan unionin jäsenenä. Huumorin kohteeksi pääsivät eritoten suomalaiset poliitikot.
Vastaanotto.
"Uutisraportti" oli ehdokkaana Bonnierin Suuren journalistipalkinnon saajaksi 2016. Palkintolautakunnan mukaan ohjelma oli onnistunut tekemään kovasta journalismista viihdyttävää ja se oli saanut myös nuoret katsojat kiinnostumaan suomalaisen yhteiskunnan ja maailman keskeisistä uutistapahtumista.
Ohjelmaa arvioitiin "Vihreän Langan" katsauksessa parhaaksi satiiriohjelmaksi Suomessa. "Helsingin Sanomien" omassa arviossa ohjelman sisältöä arvosteltiin hyväksi mutta komiikkaa turhan polveilevaksi.
Absolutely Anything

Absolutely Anything on Terry Jonesin ohjaama brittiläinen tieteiskomediaelokuva vuodelta 2015. Sen pääosia näyttelevät Simon Pegg ja Kate Beckinsale. Avaruushahmojen ääninä on Monty Python -koomikkoryhmän jäseniä, ja puhuvaa koiraa ääninäyttelee Robin Williams viimeisessä elokuvaroolissaan.
Juoni.
Elokuva muistuttaa perusidealtaan yhdysvaltalaiskomedioita "Bruce – taivaanlahja" (2003) ja "Evan – taivaanlahja" (2007), tyyliltään taas brittikomediaa "Linnunradan käsikirja liftareille" (2005). Maapallon hävittämistä miettivä avaruusolentoryhmä päättää testata maan asukkaita antamalla kaikkivaltiaat supervoimat satunnaiselle maan asukkaalle ja katsoa osaako tämä käyttää niitä koko planeetan hyväksi. Koekaniiniksi arvonnassa valikoituu koiransa kanssa asusteleva kiltti englantilainen yläkoulunopettaja Neil. Mies on ihastunut samassa portaassa asuvaan nuoreen naiseen, jota liehittelee myös muuan sinnikäs ja päällekäyvä amerikkalaisupseeri. Neil kokeilee pian uusia kykyjään tämän tilanteen ratkaisemiseksi edukseen. Vasta vähitellen Neil oppii käyttämään tahdonvoimaansa myös epäitsekkäämmin, mutta tekee sen liian hätiköidysti ja joutuu peruuttelemaan toiveitaan muun muassa kaikkien kuolleiden eloon herättämisestä ja ilmastonmuutoksen kääntämisestä äkilliseksi viilenemiseksi.
Vastaanotto.
"Absolutely Anything" sai vaihtelevia kritiikkejä. "The Guardian" -lehden brittikriitikko tuomitsi sen halpahintaiseksi ja ilottomaksi, muuan amerikkalaisarvostelija taas iloitsi siitä, että sekä Terry Jonesin että Robin Williamsin viimeiseksi elokuvatyöksi jäi näin vilpittömän hassu aikuiskomedia. Verkkolehti "Elokuvauutisissa" Niko Jutila kirjoitti, että "Absolutely Anything" on ”viihdyttävä, hyväntahtoinen pieni elokuva, jossa ei ole paljon muistamisen aihetta, mutta se ilahduttaa kestonsa ajan”.
Penvénan

Penvénan () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla, noin 16 kilometriä Lannionin kaupungista koilliseen.
Kunta on suosittu merenrantakohde. Kallioisten saarten ympäröimä merenranta, ja erityisesti merenrantakylät Port-Blanc ja Buguélès satamineen ovat matkailijoiden ja purjehtijoiden suosiossa.
Josef Perl

Josef Perl (1773 Tarnopol, Galitsia – 1839) oli itäeurooppalainen juutalainen kirjailija, haskalan johtohahmoja. Perl antaa teoksissaan hasideista tekopyhän ja heikon kuvan.
Nurmeksen keskustaajama

Nurmeksen keskustaajama on Nurmeksen kaupungin keskustaajama, joka sijaitsee Pohjois-Karjalan pohjoisosassa, Pielisen ja Nurmesjärven välisellä Mikonniemellä.
Nurmes on luultavasti ollut jo 1550-luvulla karjalaiskylä. Nurmes on esiintynyt kirjallisissa lähteissä 1500-luvun lopulta lähtien: "Nurmes" (1590), "Nurmaxen" (1618), "Nurmochs By" (1631), "Nurmis Cappell" (1687). Nimi lienee peräisin järvennimestä Nurmesjärvi ("Normes-ierffwj" noin 1526). Nurmes on johdos nurmi-sanasta. Karjalan kielessä nurmi merkitsee luonnonniittyä, esimerkiksi rantaniittyä. 
Vuonna 1876 osa nykyisestä taajama-alueesta erotettiin Nurmeksen maalaiskunnasta Nurmeksen kauppalaksi. Sen ulkopuolelle, maalaiskunnan puolelle jäi kuitenkin Nurmeksen kirkonkylä, jota myöhemmin nimitettiin myös Porokyläksi. Vuoden 1973 alussa maalaiskunta liitettiin Nurmeksen kauppalaan, joka vuotta myöhemmin muutettiin kaupungiksi.
Tilastokeskuksen taajama-aluerajauksen mukaan Nurmeksen keskustaajaman pinta-ala oli 12,49 neliökilometriä ja väkiluku 4 859 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
Nis Petersen

Nis Petersen (22. tammikuuta 1897 Vamdrup, Tanska – 9. maaliskuuta 1943 Laven, Tanska) oli tanskalainen kirjailija. Hän kierteli kulkurina Eurooppaa ja oli muutenkin värikäs persoona. Hänen tunnetuin teoksensa on historiallinen romaani "Sandaalintekijän katu" ("Sandalmagernes gade", 1931). Hän kirjoitti myös novelleja.
Kemetismi

Kemetismi (&lt; muinaisegyptin "kmt", muinaisen Egyptin omakielinen nimi, yleensä vokalisoitu muotoon Kemet), toisinaan myös neterismi (muinaisegyptin "nṯr", koptin ⲛⲟⲩⲧⲉ noute, jumaluus) tai egyptiläinen uuspakanuus on 1970-luvulla syntynyt uuspakanallinen uskonto, joka pyrkii elvyttämään muinaisen Egyptin uskonnon ja siihen liittyvät käsitykset antiikin ja myöhäisantiikin ajoilta.
Kemetismin useat suuntaukset, joista jokaisella on erilainen lähestymistapa uskomuksiinsa, vaihtelevat näkemyksiltään eklektisistä rekonstruktionistisiin. Kaikki nämä voidaan kuitenkin luokitella kolmeen pääryhmään: rekonstruoitu kemetismi (filologisen ja tieteellisen lähestymistavan omaksuminen), synkreettinen lähestymistapa ja uudempi, monoteismiä kohti pyrkivä synteesi, kemeettinen ortodoksisuus.
Palvonta.
Kemetismin harjoittajat palvovat yleensä vain muutamia tärkeimpiä jumalia, kuten Maatia, Bastetia, Anubista, Sekhmetiä ja Thotia, mutta tunnustavat jokaisen jumalan olemassaolon. Palvonta toteutetaan yleensä rukouksen ja alttarien asettamisen muodossa, mutta siitä ei ole annettu virallisia ohjeita. Alttareilla voi olla esimerkiksi kynttilöitä, uhreja tai patsaita.
Tervon kirkonkylä

Tervon kirkonkylä on Tervon kunnan keskustaajama ja kirkonkylä, joka sijaitsee Pohjois-Savon länsiosassa.
Nimi Tervo perustuu kirkonkylän halkaisevan Tervonsalmen nimeen ("Tervonsalmelle" 1883). Tervonsalmella toimi muun muassa postitoimipaikka. Tervonsalmen seudun merkitys ja asutus oli kasvanut muun muassa vuosina 1892-1895 kolmisen kilometriä Tervonsalmen luoteispuolelle rakennetun Kolun kanavan myötä, joka loi sisävesiliikenteen väylän Iisvedeltä Keiteleelle. 1800-luvun lopulla salmen ranta-asutuksesta oli ryhdytty käyttämään myös lyhyempää nimeä Tervo. Salmen nimi kytkeytynee kirkonkylän luoteispuolella sijaitsevaan Tervamäkeen ("Terwamäen" 1883) ja alueella harjoitettuun tervanpolttoon. Niiniveden seudulla 1550-luvulla asuneen Antti Tervoisen sukunimi voisi myös olla paikannimen aiheena. 
Vuonna 1922 Karttulan seurakunta jakaantui; sen länsiosista muodostettiin Tervon seurakunta. Uudelle seurakunnalle valmistui Ilmari Launiksen suunnittelema Tervon kirkko vuonna 1925. Ensimmäinen kirkkoherra astui virkaansa vuonna 1926. Samana vuonna perustettiin aiemmin pääosin Karttulaan kuuluneista maista Tervon kunta. 
Tilastokeskuksen taajama-aluerajauksen mukaan vuoden 2019 lopussa Tervon kirkonkylän pinta-ala oli 1,89 neliökilometriä ja asukasluku oli 526. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.